Δελτίο Τύπου

Τιμητική εκδήλωση για τους χορηγούς του Ευρωπαϊκού Έργου ProLight

Το Cluster Βιοοικονομίας και Περιβάλλοντος Δυτικής Μακεδονίας (CluBE) και ο Δήμος Κοζάνης διοργάνωσαν τιμητική εκδήλωση απονομής διακρίσεων στους χορηγούς και συνεργάτες που συνέβαλαν ουσιαστικά στην υλοποίηση του Ευρωπαϊκού Έργου ProLight και στην ενεργειακή αναβάθμιση τριών εργατικών κατοικιών στη ΖΕΠ Κοζάνης.
Η εκδήλωση πραγματοποιήθηκε την Παρασκευή 25 Σεπτεμβρίου 2026, στις 20:30, στο Εκθεσιακό Κέντρο Κοίλων Κοζάνης, στο πλαίσιο της 34ης Εμποροβιοτεχνικής και Γεωργικής Έκθεσης Δυτικής Μακεδονίας 2026.
Η συγκεκριμένη δράση αποτελεί ένα σημαντικό παράδειγμα συνεργασίας μεταξύ της τοπικής αυτοδιοίκησης, της επιστημονικής κοινότητας και του επιχειρηματικού κόσμου. Χάρη στη συλλογική προσπάθεια και την έμπρακτη υποστήριξη των χορηγών και συνεργατών, κατέστη δυνατή η υλοποίηση σύγχρονων παρεμβάσεων ενεργειακής αναβάθμισης, με στόχο τη μείωση της ενεργειακής κατανάλωσης, τη βελτίωση των συνθηκών διαβίωσης και την ενίσχυση της περιβαλλοντικής βιωσιμότητας.
Η συνεισφορά τους, μέσα από την παροχή υλικών, εξοπλισμού, εξειδικευμένων υπηρεσιών, τεχνογνωσίας και τεχνικών εργασιών, αποτέλεσε καθοριστικό παράγοντα για την επιτυχή ολοκλήρωση της δράσης. Η πρωτοβουλία αποδεικνύει ότι οι συνέργειες μπορούν να δημιουργήσουν ουσιαστικό και μετρήσιμο όφελος για την τοπική κοινωνία, αναδεικνύοντας παράλληλα τη σημασία της ενεργειακής αποδοτικότητας και της κοινωνικά δίκαιης ενεργειακής μετάβασης για το μέλλον της Δυτικής Μακεδονίας.

Ιδιαίτερες ευχαριστίες απευθύνονται στους:
· Μ.Κ.Μ. ΔΟΜΗΣΗ Α.Ε.
· Knauf Insulation A.E.
· Ravago Hellas (Ravago Building Solutions)
· Fredi Τεχνικά Έργα
· Τεχνική Εταιρεία Χασιώτης Μιχαήλ
· Τασίκας Αθανάσιος - Πολιτικός Μηχανικός
· Πετρούλης «Build It Green»
· «Mytherm» - Ελληνική Βιομηχανία Ενεργειακών Συστημάτων
· ΤεχνοΗλεκτρονική - Φύλακτος Ιωάννης
· MES Ενεργειακή Α.Ε.
· FIBRAN
· Σταμκόπουλος Σωτήριος Κατασκευαστική
· Εστία ΒΙΕΚΚΟ Α.Ε.
· Αμπατζής ΙΚΕ - Κουφώματα Αλουμινίου και Συνθετικά
· Κίκης Κωνσταντίνος - Βιομηχανία Κατασκευής και Επισμάλτωσης Ηλιακών Θερμοσιφώνων
· AHI Carrier S.E.
· Φιλιντατζής Δημήτριος
· PowerGen Engineering - Ενεργειακές Υπηρεσίες
· Δημήτρης - Εργασίες Τοιχοποιίας
· Europa Profil
· Αναστάσιος Ευρενιάδης -Υαλοτεχνική VEMA
Η ανταπόκριση, η τεχνογνωσία και η ουσιαστική συμμετοχή τους ανέδειξαν τη δύναμη της συνεργασίας ανάμεσα στην επιχειρηματική κοινότητα, την τοπική αυτοδιοίκηση και τους φορείς της περιοχής. Η συμβολή τους υπήρξε πολύτιμη τόσο για την ενεργειακή αναβάθμιση των τριών κατοικιών όσο και για την επίτευξη των ευρύτερων στόχων του Ευρωπαϊκού Έργου ProLight.
Μέσα από την τιμητική αυτή εκδήλωση, το CluBE και ο Δήμος Κοζάνης εκφράζουν δημόσια τις θερμές τους ευχαριστίες και την αναγνώρισή τους προς όλους όσοι υποστήριξαν έμπρακτα την προσπάθεια.

